28 Il-MALTI Il-Fantażma tal-Mara Mqarba Ma t-trasparenza tal-eżistenza tiegħi kultant tkanġi fil-lelà inħossni niddakkar mill-pastell tal-immortalità li l-elettriċista nittien tas-sala parrokkjali joħloqli bla ma jaf meta jixgħelli dawl abjad kiesaħ fuq bank żlugat battal f'rokna kiebja ta' palk mitfi il-bqija xejn ħlief pretest biex inħoss il-polz ta' ħajti jtektek u ntaffi ftit mid-delużjoni mill-għattaparsi ta' ħelsien mis-solitudni mill-pretensjoni tas-sejbien tal-verità bdiet tintreħa l-aħħar tfarfira ġir minn mal-ħitan melħin tas-salott dekadenti ta' ħajti għasra bl-umdità ħarġa LXXXIX 2016 29 issa li daħlet il-għaxwa tar-rebbiegħa u l-bank ta' fuq il-palk m'għadux battal issa li telqitni il-mara mqarba li kienet tilgħab miegħi l-ħaġiet moħġaġa bir-ritmi tad-djalett ġiet tinkini minflokha żiffa ħelwa liebsa nudità sajfija tisseduċini tirreċta mħabbitha mad-dendul kristall ta' carillon għad-dawl ta' qamar muqran il-buganvillabajdabli il-kampanelli ġenwini l-armonija tan-nifs iterter tal-kristall ċara daqs il-mantra tat-tgemgim ta' leħen il-mewġa titrambel fiċ-ċagħaq senswalitajiet sigrieti qawsalel notturni ta' noti adaġjo varjopinti kemm kienu jorkestraw divinament ir-ritmi djalettali tal-mara l-imqarba ma' dat-terzini rrimati tal-kristall imma kemm hu giddieb kemm hu faċċol il-moviment ċass fis-sema ta' dal-lejl orkestri siekta daħqa fil-wiċċ dil-ħlewwa kollha jirkeb kukkużejt fuq dahar il-ħemda ta' dal-ħsejjes fiergħa nanu pjanista liebes surtun imranġat jipprova jirrikrea kapriċċuż varjazzjonijiet iddisprati tas-safa żverġnata ta' claire de lune u issa ntefa wkoll id-dawl bati fuq il-bank żlugat ta' fuq il-palk tas-sala parrokkjali